open-index/open-wikipedia-markdown huggingface dataset:
Starbucks

Τα **Starbucks** είναι μία αμερικανική πολυεθνική εταιρεία καφέ, με έδρα το Σιάτλ των ΗΠΑ. Τα Starbucks είναι η μεγαλύτερη αλυσίδα καφέ στον κόσμο, μπροστά από την αντίπαλη εταιρία Costa Coffee από το Ηνωμένο Βασίλειο, με 33.833 καταστήματα σε 80 χώρες (Νοέμβριος 2021). 

Συμπεριλαμβανομένων 16.637 καταστημάτων που λειτουργούσαν από την εταιρεία και 16.023 καταστημάτων franchise!! Από αυτά τα 32.660 καταστήματα, τα 18.354 βρίσκονταν στις Ηνωμένες Πολιτείες , τον Καναδά και τη Λατινική Αμερική. .

Τον Δεκέμβριο του 2020, η Starbucks ανακοίνωσε ότι σκοπεύει να αυξήσει τον αριθμό των καταστημάτων της σε περίπου 55.000 έως το 2030, από περίπου 33.000.

Τα Starbucks ιδρύθηκαν το 1971, από ένα δάσκαλο αγγλικών (Τζέρι Μπάλντουιν), ένα δάσκαλο ιστορίας (Ζεβ Σίγκελ) και ένα συγγραφέα (Γκόρντον Μπόουκερ), και από τότε επεκτάθηκαν πολύ γρήγορα. Από το 1987 μέχρι το 2007, άνοιγαν, κατά μέσο όρο, δύο καταστήματα κάθε μέρα. Στην αρχή λειτουργούσαν στο Σιάτλ, αλλά μετά τα μέσα της δεκαετίας του 1980 επεκτάθηκαν στα μεσοδυτικά και στην Βρετανική Κολομβία. Το 1991 άνοιξε το πρώτο κατάστημα στην Καλιφόρνια. Το πρώτο κατάστημα εκτός ΗΠΑ και Καναδά άνοιξε στο Τόκυο το 1996. 

## Τοποθεσίες
Η έδρα της εταιρείας βρίσκεται στο Σιάτλ της Ουάσινγκτον, όπου 3.501 άτομα εργάστηκαν από τον Ιανουάριο του 2015.  Το κεντρικό κτίριο στο συγκρότημα Starbucks ήταν προηγουμένως κέντρο διανομής Sears.  

Από τον Σεπτέμβριο του 2020, η Starbucks είχε 32.660 τοποθεσίες που εκτείνονταν σε 83 χώρες και εδάφη σε έξι ηπείρους: 

## Παραπομπές


## Εξωτερικοί σύνδεσμοι

* 

Κατηγορία:Καφέ
Κατηγορία:Επιχειρήσεις των ΗΠΑ
Κατηγορία:Πολιτισμός του Σιάτλ
Τάσος Βασιλείου

Ο ** Τάσος Βασιλείου** (Νίκαια Αττικής, 4 Αυγούστου 1938 - 3 Σεπτεμβρίου 2018) ήταν Έλληνας διεθνής ποδοσφαιριστής που αγωνιζόταν ως αμυντικός.

## Καριέρα
### Σε συλλογικό επίπεδο
Γεννήθηκε στη Νίκαια της Αττικής στις 4 Αυγούστου 1938 και απεβίωσε στη γενέτειρά του στις 30 Σεπτεμβρίου 2018. Ξεκίνησε την καριέρα του στον Άρη Πειραιά το 1956 και έγινε ευρύτερα γνωστός όταν αγωνίστηκε με την φανέλα του Απόλλωνα Αθηνών (1958-1964), όπου συμπαίκτες του υπήρξαν οι Ταουξής, Τσανακτσής, Μουστάκας, Μαυρόπουλος, Λάμπης Σεραφείδης, Χολέβας, Μαστρακούλης, Γιώργος και Αριστείδης Καμάρας, Σάββας Παπάζογλου, Δερμάτης, Σκόρδας, Σαββίδης, Σιμυγδαλάς, Τακτικός, Βερτσώνης και Μπεχράκης.

Ακολούθησε η ΑΕΚ με την οποία αγωνίστηκε την περίοδο 1965-1970 και με την οποία καθιερώθηκε. Συμπαίκτες του υπήρξαν, μεταξύ άλλων, οι Ανδρέας Σταματιάδης, Αλέκος Σοφιανίδης, Στέλιος Σκευοφύλακας και Μίμης Παπαϊωάννου, ενώ στην παρουσία του στους "κιτρινόμαυρους" κατέκτησε ένα κύπελλο (1965-66) και ένα πρωτάθλημα (1967-68).

Η χρονιά 1967-68 αποδείχθηκε εξαιρετική για τον ίδιο καθώς εκτός από πρωταθλητής, αναδείχθηκε και πρώτος σε συμμετοχές Α΄ Εθνικής αθροιστικά, επί δεύτερο συνεχόμενο έτος ιδανικός κεντρικός αμυντικός και για 4η φορά στην κορυφαία αμυντική γραμμή (1961 αριστερά και 1962 με Απόλλωνα Αθ., 1967 με ΑΕΚ), συγκέντρωσε την υψηλότερη ατομική βαθμολογία (ακολούθησαν με αισθητή διαφορά οι Γιαννακόπουλος, Δομάζος και Ζαντέρογλου).

Έκλεισε την καριέρα του αγωνιζόμενος στον Ιωνικό Νίκαιας την τριετία 1970-1973, όντας παράλληλα και προπονητής του συλλόγου, αποχωρώντας διαμαρτυρόμενος για την εξορία του πατέρα του στο νησί της Γυάρου ως αντιφρονούντα με τη δικτατορική κυβέρνηση.

### Στις εθνικές ομάδες
Αγωνίστηκε 10 συνολικά φορές με την εθνική Ελλάδας, το διάστημα 1960-1966. Το ντεμπούτο του πραγματοποιήθηκε στις 20 Νοεμβρίου 1960 στην εντός έδρας αναμέτρηση με τη Δυτική Γερμανία, στο πλαίσιο των προκριματικών του Μουντιάλ 1962, υπό τις οδηγίες του Τρύφωνα Τζανετή.

## Τίτλοι
* Πρωτάθλημα Ελλάδας: 1 (1967-68)
* Κύπελλο Ελλάδας: 1 (1965-66)

## Παραπομπές


## Πηγές

* Αφιέρωμα στον Τάσο Βασιλείου, koinoniki.gr
* Ο Τάσος Βασιλείου στο epo.gr
* "Αυτή είναι η ιστορία της Εθνικής Ελλάδας και πως φθάσαμε στην Αφρική" (Ανδρέας Μπόμης 2009)
* 90 χρόνια ΑΕΚ - Η ιστορία της ΑΕΚ, Εκδοτικός Οργανισμός Λιβάνη

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Άρη Πειραιώς
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Βασιλείου (αποσαφήνιση)

Το ελληνικό επώνυμο **Βασιλείου** μπορεί να αναφέρεται σε κάποιο από τα παρακάτω πρόσωπα:

* Αθανάσιος Βασιλείου, αγωνιστής στην Επανάσταση του 1821
* Αλέξανδρος Βασιλείου (1760-1818), έμπορος και λόγιος, χρηματοδότης των εκδόσεων του Α. Κοραή
* Ανδρούλλα Βασιλείου (1943-), Κύπρια νομικός και επίτροπος της Ε.Ε.
* Αντώνης Βασιλείου, πλοιοκτήτης αγωνιστής στην Επανάσταση του 1821
* Απόστολος Βασιλείου (1801-1833), οπλαρχηγός στην Επανάσταση του 1821, γνωστός και ως Αποστολάρας Μαδεμλής (ή Μαδεμοχωρίτης)
* Βασίλειος Βασιλείου (γενν. 1915), δημοσιογράφος και συγγραφέας
* Βασίλης Βασιλείου, πρόκριτος και αγωνιστής στην Επανάσταση του 1821
* Γιώργος Βασιλείου (αποσαφήνιση)
* Δάμων Βασιλείου (γενν. 1909), υφηγητής της παθολογίας
* Διονύσιος Βασιλείου, αγωνιστής του 1821
* Ιωάννης Βασιλείου, δύο αγωνιστές στην Επανάσταση του 1821
* Κλεάνθης Βασιλείου, παλαίμαχος πυγμάχος
* Κωνσταντίνος Βασιλείου (1876-1918), καθηγητής του δικονομικού δικαίου
* Κώστας Βασιλείου (;-2003), Κύπριος ποδοσφαιριστής και προπονητής ποδοσφαίρου
* Μάρη Βασιλείου (20ός αι.), ηθοποιός
* Μαρία Βασιλείου (1950-1989), Κύπρια ηθοποιός
* Μελέτης Βασιλείου (1778-1826), οπλαρχηγός στην Επανάσταση του 1821
* Μιχαήλ Βασιλείου, έμπορος και ευεργέτης, αδελφός του Αλεξάνδρου Βασιλείου
* Μόνικα Βασιλείου, Κύπρια ηθοποιός
* Πάνος Βασιλείου (1898-;), συγγραφέας και ιστοριοδίφης
* Παύλος Βασιλείου (1940-), Κύπριος παλαίμαχος διεθνής ποδοσφαιριστής με Ελλάδα (1964-1967) και Κύπρο (1970-1972)
* Σπύρος Βασιλείου, (1903-1985), ζωγράφος
* Τάσος Βασιλείου (1938-2018), παλαίμαχος διεθνής ποδοσφαιριστής
* Φίλων Βασιλείου (1904-;), μαθηματικός, καθηγητής του ΕΜΠ και ακαδημαϊκός
* Χρήστος Βασιλείου (1961-), παλαίμαχος διεθνής ποδοσφαιριστής
Παναγιώτης Κατσάρος

Ο **Παναγιώτης Κατσάρος** (1935) είναι Έλληνας πολιτικός.

## Βιογραφία
Γεννήθηκε το 1935 στην Καρδίτσα. Σπούδασε νομικά στο Πανεπιστήμιο Αθηνών και πολιτικές επιστήμες στο London School of Economics. Δικηγόρησε με εξειδίκευση στο Ιδιωτικό Διεθνές Δίκαιο.

Υπήρξε ιδρυτικό στέλεχος του ΠΑΣΟΚ, με το οποίο διετέλεσε βουλευτής Καρδίτσας από το 1977 μέχρι το 1989, και υφυπουργός Γεωργίας από τον Ιούλιο του 1982 μέχρι τον Φεβρουάριο του 1984.

Από το 1990 μέχρι σήμερα έχει δημοσιεύσει πολλές εργασίες, άρθρα και βιβλία όπως «Η Ευκαιρία που χάθηκε», «Ευρωπαϊκή Ένωση και Ελλάδα 1957-2007» και «Κρίση, υπαίτιοι, διαχειριστές».

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Καρδίτσας
Κατηγορία:Έλληνες υφυπουργοί Γεωργίας
Βασίλης Μπεκίρης

Ο **Βασίλης Μπεκίρης** είναι Έλληνας πολιτικός.

Γεννήθηκε το 1936 στην Κάτω Αχαΐα. Σπούδασε νομικά στο Αριστοτέλειο Πανεπιστήμιο Θεσσαλονίκης και πολιτικές επιστήμες στην τότε Πάντειο Σχολή Πολιτικών Επιστημών (σημερινό Πάντειο Πανεπιστήμιο).

Άσκησε τη δικηγορία στην πόλη των Πατρών. Τη δεκαετία του 1960, ήταν αρχηγός της Νεολαίας ΕΡΕ (ΕΡΕΝ) Αχαΐας και διευθυντής του πολιτικού γραφείου του Παναγιώτη Κανελλόπουλου.

Διετέλεσε βουλευτής Αχαΐας με τη Νέα Δημοκρατία από το 1974 μέχρι το 1996, και χρημάτισε υφυπουργός Εθνικής Παιδείας και Θρησκευμάτων από τον Απρίλιο του 1990 μέχρι τον Δεκέμβριο του 1992.

## Πηγές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Αχαΐας
Κατηγορία:Έλληνες υφυπουργοί Εθνικής Παιδείας και Θρησκευμάτων
Νίκος Φαρμάκης

Ο **Νίκος Φαρμάκης** (Κρανιά Λάρισας, 6 Νοεμβρίου 1944) είναι Έλληνας ιατρός και πολιτικός που διετέλεσε νομάρχης, βουλευτής και υφυπουργός με το ΠΑΣΟΚ.

## Βιογραφικά στοιχεία
Γεννήθηκε το 1944 στην Κρανιά Ελασσόνας του Νομού Λάρισας. Σπούδασε στην Ιατρική Σχολή του Πανεπιστημίου Αθηνών και εργάστηκε ως ιατρός στη Λάρισα. Ασχολήθηκε με την πολιτική και προδικτατορικά, ως φοιτητής Ιατρικής, υπήρξε στέλεχος της Ελληνικής Δημοκρατικής Νεολαίας (ΕΔΗΝ) και αντιπρόεδρος της Διοικούσας Επιτροπής Συλλόγων του Πανεπιστημίου Αθηνών (ΔΕΣΠΑ). Την περίοδο της χούντας είχε αντιστασιακή δράση ως μέλος του ΠΑΚ.

Από το 1982 ως το 1985 ήταν νομάρχης Μεσσηνίας και από το 1985 ως το 1987 νομάρχης Δυτικής Αττικής. Στη συνέχεια διετέλεσε γενικός γραμματέας του υπουργείου Υγείας, Πρόνοιας και Κοινωνικών Ασφαλίσεων από το 1987 ως το 1989.

Εκλέχθηκε βουλευτής Λάρισας με το ΠΑΣΟΚ το 1989 (Ιούνιο), 1990, 1993, 1996 και 2000. Στις κυβερνήσεις του Ανδρέα Παπανδρέου και του Κώστα Σημίτη διετέλεσε υφυπουργός Υγείας και Πρόνοιας (1994 - 1996 και 1998 - 2000) υφυπουργός Εργασίας και Κοινωνικών Ασφαλίσεων (1996 - 1998 και 2000 - 2001), και υφυπουργός Οικονομίας και Οικονομικών (2003 - 2004).

## Παραπομπές


Κατηγορία:Έλληνες ιατροί του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Λάρισας
Κατηγορία:Έλληνες υφυπουργοί Υγείας και Πρόνοιας
Κατηγορία:Έλληνες υφυπουργοί Εργασίας και Κοινωνικών Ασφαλίσεων
Κατηγορία:Έλληνες υφυπουργοί Οικονομίας και Οικονομικών
Κατηγορία:Απόφοιτοι της Ιατρικής Σχολής του Εθνικού και Καποδιστριακού Πανεπιστημίου Αθηνών
Minstrel in the Gallery

Το **Minstrel in the Gallery** είναι το όγδοο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 5 Σεπτεμβρίου του 1975 στην Βρετανία και τρεις ημέρες αργότερα στην Αμερική, μέσω της δισκογραφικής εταιρίας "Chrysalis Records". 

## Ιστορία του δίσκου
Το 1975, το συγκρότημα κυκλοφόρησε το "*Minstrel in the Gallery*", ένα  άλμπουμ κοντά στον ήχο του "*[[Aqualung]]*", αφού αποτελούνταν από κομμάτια βασισμένα σε ακουστικές κιθάρες, σε συνδυασμό με πιο βαριά τραγούδια, με βάση την ηλεκτρική κιθάρα του Μάρτιν Μπαρ. Το άλμπουμ γράφτηκε και ηχογραφήθηκε παράλληλα με την περίοδο που ο Ίαν Άντερσον έπαιρνε το διαζύγιο από την πρώτη του σύζυγο, Τζένι Φρανκς. Το γεγονός αυτό αποτέλεσε τον κύριο λόγο της εσωστρέφειας και της κυνικότητας των στίχων.

Το άλμπουμ έλαβε αρχικά ανάμεικτες κριτικές, αλλά με το πέρασμα των χρόνων θεωρήθηκε ένα από τα καλύτερα του συγκροτήματος, με το "Allmusic" να το βαθμολογεί με τέσσερα αστέρια έχοντας ως άριστα τα πέντε, το "Sputnik Music" με μέσο όρο βαθμολογιών 4,1 / 5 και το "Prog Archives" με 4 / 5.

Το "*Minstrel in the Gallery*" σκαρφάλωσε στην έβδομη θέση των τσαρτ του Billboard και έγινε χρυσό στις Ηνωμένες Πολιτείες, αλλά παρουσίασε περαιτέρω πτώση σε σχέση με τους προκατόχους του στην πατρίδα του συγκροτήματος, όπου έφθασε μόλις στο # 20.

Κατά την περιοδεία για την προώθηση του άλμπουμ, ο Ντέιβιντ Πάλμερ εντάχθηκε στην σύνθεση τους ως κιμπορντίστας και τον Φεβρουάριο του 1975 το συγκρότημα έδωσε πέντε sold-out συναυλίες στο "Forum" του Λος Άντζελες μπροστά σε 20.000 θεατές κάθε βραδιά. Μετά το τέλος της περιοδείας, ο Τζέφρι Χάμοντ παραιτήθηκε από την μουσική για να συνεχίσει ως ζωγράφος. Την θέση του πήρε ο Τζον Γκλάσκοκ των Carmen, οι οποίοι άνοιγαν τις εμφανίσεις των Jethro Tull στην προηγούμενη τους περιοδεία.

## Λίστα Τραγουδιών

* Όλες οι συνθέσεις γράφτηκαν από τον Ίαν Άντερσον, εκτός αν αναφέρεται. Οι ενορχηστρώσεις πραγματοποιήθηκαν από τον Ντέιβιντ Πάλμερ.
* Τα πέντε επιπλέον κομμάτια κυκλοφόρησαν στο box-set *[[20 Years of Jethro Tull]]*.

## Θέσεις τσαρτ

## Βραβεία
***A Passion Play*** *(άλμπουμ)*
Ηνωμένες Πολιτείες (*RIAA Certification*): Χρυσός 
Ηνωμένο Βασίλειο (*BPI Certification*): Ασημένιος 

## Μέλη των Jethro Tull
Οι μουσικοί οι οποίοι ηχογράφησαν το "*Minstrel in the Gallery*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα
* **[[Μάρτιν Μπαρ]]** - ηλεκτρική κιθάρα
* **[[Τζέφρι Χάμοντ]]** - μπάσο
* **Τζον Έβαν** - πιάνο, πλήκτρα
* **[[Μπάριμορ Μπάρλοου]]** - τύμπανα, κρουστά

## Παραπομπές


## Πηγές
* Minstrel in the Gallery - Jethro Tull | Songs, Reviews, Credits, Awards | AllMusic
* Jethro Tull - Minstrel in the Gallery (album review) | Sputnikmusic
* JETHRO TULL Minstrel in the Gallery reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1975
Αντώνης Μπέζας

Ο **Αντώνης Μπέζας** είναι Έλληνας πολιτικός.

Γεννήθηκε το 1963 στην Ηγουμενίτσα. Σπούδασε πολιτικός μηχανικός στην Πολυτεχνική Σχολή του ΕΜΠ.

Εκλεγόταν βουλευτής Θεσπρωτίας με τη Νέα Δημοκρατία από το 2000 μέχρι το 2009 και από το 2012 μέχρι το 2014 και διετέλεσε υφυπουργός Οικονομικών από τον Οκτώβριο του 2005 μέχρι τον Οκτώβριο του 2009.

Στην κυβέρνηση Σαμαρά υπηρέτησε ως Υφυπουργός Υγείας 24 Ιουνίου 2013 - 9 Ιουνίου 2014 και ως Υφυπουργός Εργασίας, Κοινωνικής Ασφάλισης και Πρόνοιας 9 Ιουνίου 2014 - 26 Ιανουαρίου 2015. 

Επιπλέον, πρόσφατα έβαλε υποψηφιότητα για Δήμαρχος Ηγουμενίτσας με την Νέα Δημοκρατία.

## Πηγές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Θεσπρωτίας
Κατηγορία:Έλληνες υφυπουργοί Οικονομικών
Κατηγορία:Έλληνες υφυπουργοί Εργασίας, Κοινωνικής Ασφάλισης και Πρόνοιας
Κατηγορία:Έλληνες υφυπουργοί Υγείας
Δημήτριος Σαπουντζής

Ο **Δημήτριος-Ταξιάρχης Σαπουντζής** (1935-2016) ήταν Έλληνας ιατρός και πολιτικός.

## Βιογραφικά στοιχεία
Γεννήθηκε στις 8 Νοεμβρίου 1935 στο Αλιβέρι Εύβοιας. Σπούδασε στην Ιατρική Σχολή του Πανεπιστημίου Αθηνών.

Ήταν ιδρυτικό μέλος του ΠΑΣΟΚ, με το οποίο διετέλεσε βουλευτής Εύβοιας από το 1977 μέχρι το 1989  ενώ ήταν υφυπουργός Εσωτερικών από το Σεπτέμβριο του 1984 μέχρι τον Ιούνιο του 1985.

Πέθανε στις 27 Αυγούστου 2016 σε ηλικία 81 ετών στο Ηράκλειο  και η κηδεία του έγινε στη γενέτειρά του.

## Πηγές


Κατηγορία:Έλληνες ιατροί του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ευβοίας
Κατηγορία:Έλληνες υφυπουργοί Εσωτερικών
Κατηγορία:Έλληνες ιατροί του 21ου αιώνα
Γιώργος Περράκης

Ο **Γιώργος (Γιώργης) Περράκης**  είναι Έλληνας πολιτικός.

Γεννήθηκε το 1936 στα Σκουλούφια Μυλοποτάμου Ρεθύμνου. Ο πατέρας του Νικόλαος ήταν δάσκαλος. Σπούδασε νομικά, πολιτικές και οικονομικές επιστήμες στο Πανεπιστήμιο Αθηνών.

Πρωταγωνίστησε στον Ανένδοτο αγώνα του Γεωργίου Παπανδρέου, ενώ κατά τη διάρκεια της χούντας συνελήφθη, ανακρίθηκε στο ΕΑΤ-ΕΣΑ στην Αθήνα, και κλείστηκε στις φυλακές Χανίων. Ήταν ιδρυτικό μέλος του ΠΑΣΟΚ το 1974, και υπεύθυνος της Συντονιστικής Δικηγόρων.

Έθεσε πρώτη φορά υποψηφιότητα στις βουλευτικές εκλογές του 1974 χωρίς να εκλεγεί. Διετέλεσε βουλευτής Ρεθύμνου με το ΠΑΣΟΚ από το 1977 μέχρι το 1989, ενώ από τον Οκτώβριο του 1984 μέχρι τον Ιούνιο του 1985 ήταν υπουργός Δημοσίων Έργων στην κυβέρνηση του Ανδρέα Παπανδρέου. Έχει την έκτη μεγαλύτερη κοινοβουλευτική παρουσία στο νομό Ρεθύμνου και είναι ο μακροβιότερος εν ζωή διατελέσας βουλευτής Ρεθύμνης.

Σύζυγος του είναι η Αιμιλία Βογιατζάκη-Περράκη.

## Πηγές


## Εξωτερικοί σύνδεσμοι
* Συνέντευξη του πρώην βουλευτή και υπουργού Γιώργη Περράκη: «Το μεν παρόν σκοτεινό, το δε μέλλον αόρατο»
* Μια επιστολή γεμάτη πικρία από τον πρώην Βουλευτή Ρεθύμνου – Υπουργό Γιώργη Ν. Περάκη

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ρεθύμνου
Κατηγορία:Έλληνες υπουργοί Δημοσίων Έργων
Μαρς 1

Ο **Μαρς 1** (*Марс-1*), ή **Άρης-1**, ήταν ένας αυτόματος μη επανδρωμένος διαπλανητικός σταθμός που εκτοξεύτηκε με κατεύθυνση τον πλανήτη Άρη την 1η Νοεμβρίου του 1962 και ήταν το πρώτο σοβιετικό πρόγραμμα ανίχνευσης του Άρη, με την πρόθεση να περάσει από τον πλανήτη σε απόσταση περίπου 11.000 χιλιομέτρων. 

Ήταν η πρώτη επιτυχημένη εκτόξευση διαστημοπλοίου με προορισμό άλλον πλανήτη. Το διαστημικό παρατηρητήριο Μαρς 1, βάρους 894 κιλών, είχε σχεδιαστεί να απεικονίσει την επιφάνεια και να στείλει πίσω δεδομένα σχετικά με την κοσμική ακτινοβολία, τις πτώσεις μικρομετεωροειδών, το μαγνητικό πεδίο του Άρη, το ραδιενεργό περιβάλλον, την ατμοσφαιρική δομή και πιθανές οργανικές ενώσεις. Μία τηλεμετρία μετά την αποχώρησή του από τη γήινη τροχιά, έδειξε ότι υπήρχε μία διαρροή σε μία από τις βαλβίδες αερίου στο σύστημα προσανατολισμού κι έτσι το διαστημόπλοιο μεταφέρθηκε σε γυροσκοπική σταθεροποίηση. Πραγματοποιήθηκαν 61 ραδιοφωνικές μεταδόσεις, αρχικά σε διάστημα δύο ημερών και αργότερα σε πέντε ημέρες κατά τις οποίες συλλέχθηκε ένας μεγάλος αριθμός διαπλανητικών δεδομένων. Ωστόσο, στις 21 Μαρτίου του 1963, κι ενώ το διαστημόπλοιο βρισκόταν σε απόσταση 106.760.000 χιλιομέτρων από τη Γη με κατεύθυνση τον Άρη, η επικοινωνία διακόπηκε, ίσως λόγω βλάβης της κεραίας του συστήματος προσανατολισμού του διαστημικού σκάφους, και οι ελεγκτές εδάφους έχασαν κάθε επαφή μαζί του. Η πλησιέστερη προσέγγιση του Μαρς 1 στον Άρη συνέβη στις 19 Ιουνίου του 1963 και σε απόσταση περίπου 193.000 χιλιομέτρων, μετά την οποία το διαστημικό σκάφος εισήλθε σε τροχιά γύρω από τον Ήλιο.        

## Παραπομπές


Κατηγορία:Διαστημικό πρόγραμμα Άρης
Κατηγορία:Διαστημικές αποστολές το 1962
Πτήση 9525 της Germanwings

Η **Πτήση της Germanwings με αριθμό 9525** (**4U9525**), ήταν μια προγραμματισμένη πτήση από το αεροδρόμιο της Βαρκελώνης El Prat με προορισμό το Ντύσελντορφ της Γερμανίας που εκτελούνταν από τη θυγατρική εταιρεία χαμηλού κόστους της Lufthansa. Η πτήση διεξήχθη στις 24 Μαρτίου 2015 με αεροσκάφος τύπου Airbus A320 και με νηολόγιο D-AIPX το οποίο κατέπεσε ηθελημένα από τον συγκυβερνητη Αντρέας Λούμπιτς λίγη ώρα μετά την απογείωσή του στην περιοχή Ντίνι-λε-Μπαιν των Γαλλικών Άλπεων, 100χλμ βόρεια της πόλης Νίκαια της Γαλλίας. Στο αεροσκάφος επέβαιναν 144 επιβάτες και 6 μέλη πλήρωμα.

## Ατύχημα

μικρογραφία|αριστερά|Η πορεία της πτήσης 9525
Η πτήση 9525 της Germanwings απογειώθηκε από το διάδρομο 07R (07 δεξιός) του αεροδρομίου της Βαρκελώνης El Prat περίπου 11:01 (ώρα Ελλάδος) με προορισμό το Ντύσελντορφ της Γερμανίας και προγραμματισμένη ώρα άφιξης 12:39 (ώρα Ελλάδος).

Το αεροσκάφος πετούσε στο επίπεδο πτήσης 380 (38.000 πόδια, περίπου 11.580μ από την επιφάνεια της θάλασσας) στον εναέριο χώρο της Γαλλίας, όταν 3 λεπτά πριν την αρχική προγραμματισμένη κάθοδό του χάθηκε από το ραντάρ στις 11:53 (ώρα Ελλάδος). Κατέπεσε σε μια περιοχή των Γαλλικών Άλπεων 100χλμ βόρεια της Νίκαιας

## Αεροσκάφος

Το αεροσκάφος που εκτελούσε την πτήση 9525 της Germanwings ήταν ένα Airbus A320-200 με νηολόγιο D-AIPX που ανήκε στη Lufthansa και είχε παραχωρηθεί στη θυγατρική της εταιρεία Germanwings. Το αεροσκάφος είχε Σειριακό αριθμό 147. Η πρώτη του πτήση πραγματοποιήθηκε στις 29 Νοεμβρίου 1990, και παραδόθηκε στη Lufthansa στις 5 Φεβρουαρίου 1991. Η Germanwings το απέκτησε αρχικά το 2003. Το 2004 επέστρεψε στη Lufthansa και δόθηκε ξανά στην Germanwings στις 31 Ιανουαρίου 2014.

Από τις 25 Μαρτίου 2015 η εταιρεία Germanwings άλλαξε τον αριθμό πτήσης του δρομολογίου Ντύσελντορφ-Βαρκελώνη και Βαρκελώνη-Ντύσελντορφ σε 4U9440 και 4U9441 αντίστοιχα.

## Επιβάτες και πλήρωμα

Στο αεροσκάφος επέβαιναν 144 επιβάτες και 6 μέλη πληρώματος, με συντριπτική πλειοψηφία να είναι Γερμανικής και Ισπανικής εθνικότητας, από τουλάχιστον 18 έθνη συνολικά. Η αρίθμηση μπορεί να συγχέεται λόγω της διπλής ιθαγένειας. Στα θύματα συγκαταλέγονται και 16 μαθητές και 2 δάσκαλοι από το *Λύκειο Γιόζεφ-Κένιγκ*, της πόλης Χάλτερν αμ Ζε, στο κρατίδιο της Βόρειας Ρηνανίας-Βεστφαλίας, οι οποίοι βρίσκονταν στο *Ινστιτούτο Τζιόλα*, στην Λινάρς ντε Βάλες, στην Καταλονία, στα πλαίσια γλωσσικής ανταλλαγής με τοπικό σχολείο. Ο δήμαρχος της Χάλτερν, Μπόντο Κλίμπελ, την περιέγραψε ως «την πιο σκοτεινή ημέρα στην ιστορία της πόλης μας».

Ένας εκπρόσωπος της Germanwings ανακοίνωσε ότι ο πιλότος είχε 10 χρόνια εμπειρία πτήσης (6000 ώρες πτήσης) με την Germanwings και την Lufthansa.

Η Γερμανική Όπερα του Ρήνου επιβεβαίωσε ότι ο βαρύτονος μπάσος Όλεγκ Μπρίγιακ, 54 ετών ήταν μεταξύ των επιβατών, όπως και η κοντράλτο Μαρίνα Ράντνερ, 33 ετών, που συνοδευόταν από το σύζυγό της και το μωρό της. Τα μέλη της ομάδας ποδοσφαίρου Ντάλκουρντ ΦΦ, που αγωνίζεται στο πρωτάθλημα της 3ης κατηγορίας της Σουηδίας, είχαν κάνει κράτηση για να είναι στην πτήση αλλά άλλαξαν την τελευταία στιγμή.

## Παραπομπές


## Εξωτερικοί σύνδεσμοι

Κατηγορία:Αεροπορικά ατυχήματα
Demokratia

Η **Demokratia** (δηλ. *Δημοκρατία*) υπήρξε εβδομαδιαία εφημερίδα στην αλβανική γλώσσα με τόπο έκδοσης το Αργυρόκαστρο. Πρωτοκυκλοφόρησε το 1925 με εκδότη και διευθυντή τον Τζέβατ Καλλαγζίου (Xhevat Kallajxhiu). Η ιδιαιτερότητα της εφημερίδας, η οποία είχε αρκετούς αναγνώστες, ήταν ότι προσπαθούσε να ακολουθήσει μια «ανεξάρτητη» πολιτική γραμμή.

Τον Δεκέμβριο του 1928, η εφημερίδα *Demokratia* αποτέλεσε η πλατφόρμα προώθησης του *[[Νεοαλβανισμός|Νεοαλβανισμού]]*, μιας κοινωνικής και φιλοσοφικής κίνησης με πρωτεργάτες τους Μπράνκο Μερτζάνι (Branko Merxhani) και Βαντζέλ Κότσα (Vangjel Koça).

## Παραπομπές


Κατηγορία:Εφημερίδες με τόπο έκδοσης το Αργυρόκαστρο
Πετσάκοι Αχαΐας

thumb|right|260px|Άποψη του χωριού Πετσάκοι Αχαΐας.
Οι **Πετσάκοι** είναι ορεινό χωριό του Νομού Αχαΐας, το οποίο από 1/1/2011 αποτελεί Τοπική Κοινότητα της Δημοτικής Ενότητας Καλαβρύτων του «καλλικρατικού» Δήμου Καλαβρύτων. Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα Πετσάκων της πρώην Επαρχίας Καλαβρύτων, ενώ στη συνέχεια αποτέλεσε Δημοτικό Διαμέρισμα του «Καποδιστριακού» Δήμου Καλαβρύτων.

Ο πληθυσμός του χωριού σύμφωνα με την Απογραφή του 2011 ανέρχεται σε 168 κάτοικοι. Στην ομώνυμη Τοπική Κοινότητα υπάγεται επίσης και ο οικισμός Μπόσι.

Είναι χτισμένο σε υψόμετρο 870 μέτρων περίπου, στις πλαγιές του όρους Σκεπαστό, βορειοδυτικά των Καλαβρύτων.

## Πολιτισμός
Στο χωριό λειτουργούν δύο (εκ)πολιτιστικοί σύλλογοι: α) ο πολιτιστικός σύλλογος με την ονομασία «Ένωση Πετσακιτών "Ο Άγιος Νικόλαος"» που ιδρύθηκε στις 16 Φεβρουαρίου του 1974 και β) ο «Εξωραϊστικός & Εκπολιτιστικός Σύλλογος Πετσάκων Καλαβρύτων» που λειτουργεί από το 2017.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 

## Περαιτέρω ανάγνωση
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Πετσάκων Αχαΐας

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Πλατανιώτισσα Αχαΐας

Η **Πλατανιώτισσα** είναι ορεινό χωριό της πρώην επαρχίας Καλαβρύτων του Νομού Αχαΐας που αποτελεί σήμερα Τοπική Κοινότητα της Δημοτικής Ενότητας Καλαβρύτων του «Καλλικρατικού» Δήμου Καλαβρύτων. Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα Πλατανιώτισσας ενώ στη συνέχεια αποτέλεσε Δημοτικό διαμέρισμα του «Καποδιστριακού» Δήμου Καλαβρύτων. Είναι χτισμένο σε υψόμετρο 769 μέτρων βορειοδυτικά των Καλαβρύτων. Ο πληθυσμός του σύμφωνα με την απογραφή του 2011 είναι 109 κάτοικοι αλλά πλέον ξεπερνούν τους 250 λόγω της ανάπτυξης του χωριού.

Μέχρι το 1915 ονομαζόταν **Κλαπατσούνα**. Στην ομώνυμη Τοπική Κοινότητα υπάγονται και οι οικισμοί Δίγελα και Σπαρτινού.

## Το Ιερό Προσκύνημα της Παναγίας της Πλατανιώτισσας
Το Ιερό Προσκύνημα της «Παναγίας της Πλατανιώτισσας» βρίσκεται στον οδικό άξονα Καλαβρύτων – Αιγίου μέσω Πτέρης, σε απόσταση 30 χιλιόμετρα από την πόλη των Καλαβρύτων.

Σε μια καταπράσινη τοποθεσία της κοιλάδας του Κερυνίτη, με άφθονα και κρύα νερά, βρίσκεται το εκκλησάκι της «Παναγίας της Πλατανιώτισσας» που έχει σχηματιστεί μέσα στο κοίλωμα (κουφάλα) ενός τεράστιου πλατάνου, ο οποίος προήλθε από τρία πλατάνια που φύτρωσαν μαζί, και με την πάροδο του χρόνου ενώθηκαν και δημιούργησαν το αξιοθαύμαστο αριστούργημα της φύσης.

Το ιστορικό αυτό πλατάνι έχει ύψος 25 μ. περίπου, περίμετρο στη βάση του 16 μ. και στο μέσο του 12,65 μ. και έχει χωρητικότητα 20 ατόμων. Υπάρχει ένα μικρό τέμπλο με δυο κίονες οι οποίοι σχηματίζουν την Ωραία Πύλη.

Η εικόνα της Παναγίας της «Βρεφοκρατούσας» είναι αποτυπωμένη πάνω στο πλατάνι, σε ύψος 3 μέτρων από το έδαφος στο εσωτερικό του κοιλώματος. Κατά την παράδοση η εικόνα αποτυπώθηκε στον πλάτανο στα χρόνια της εικονομαχίας, όταν μοναχοί του Μεγάλου Σπηλαίου για να σώσουν την εικόνα της Παναγίας της «Βρεφοκρατούσας», τη μετέφεραν από τόπο σε τόπο και έτσι διανυκτέρευσαν ένα βράδυ στο χωριό Κλαπατσούνα (όπως λεγόταν τότε), μέσα στο φυσικό κοίλωμα του πλατάνου. Το πρωί όταν πήραν την εικόνα για να συνεχίσουν το δρόμο τους είδαν έκπληκτοι το αποτύπωμά της στον κορμό του δέντρου, στην τοποθεσία που την είχαν ακουμπήσει. Έτσι ονομάστηκε «Παναγία η Πλατανιώτισσα», όνομα που πήρε αργότερα και το ίδιο το χωριό.

Σήμερα ο επισκέπτης μπορεί να περιηγηθεί στο χωριό και να γευθεί υπέροχο παραδοσιακό φαγητό με θέα το ποτάμι, στις τρεις ταβέρνες που λειτουργούν όλο τον χρόνο.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 

## Περαιτέρω ανάγνωση
* 

## Εξωτερικοί σύνδεσμοι

* Ε.Ε.Τ.Α.Α. - Διοικητικές μεταβολές Πλατανιώτισσας Αχαΐας. eetaa.gr. Ανακτήθηκε: 29/07/2018.
* «Ξεχωριστό θέαμα στην Αχαΐα - Μια εκκλησία μέσα σε ένα μεγάλο δέντρο!». patrasevents.gr. 22/03/2015. Ανακτήθηκε: 24/03/2015.
* Βίντεο αφιέρωμα της ΕΡΤ3. youtube.com. Ανακτήθηκε: 02/09/2016.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Αστυνομία του Σίτι του Λονδίνου

Η **Αστυνομία του Σίτι του Λονδίνου** () είναι περιφερειακή αστυνομική δύναμη, υπεύθυνη για την επιβολή του νόμου στο Σίτι του Λονδίνου συμπεριλαμβανομένων των Μιντλ και Ίνερ Τεμπλ. Την ευθύνη για την επιβολή του νόμου στο υπόλοιπο Μείζον Λονδίνο, στα περίχωρα του Σίτι, έχει η Μητροπολιτική Αστυνομία, η οποία αποτελεί ξεχωριστή υπηρεσία. Το Σίτι του Λονδίνου, το οποιο αποτελεί πλέον κυρίως οικονομική και επιχειρηματική περιοχή με μικρό μόνιμο πληθυσμό, αλλά μεγάλο αριθμό εργατικού δυναμικού που εισέρχεται στην περιοχή, είναι το ιστορικό κέντρο του Λονδίνου, και έχει διαφορετική διοικητική ιστορία από εκείνη της μητρόπολης, εξ ού και η ξεχωριστή αστυνομική του δύναμη.

Το Σίτι του Λονδίνου έχει μόνιμο πληθυσμό περίπου 7.400 κατοίκους. Καθημερινά εισέρχονται περίπου 300.000 άνθρωποι εντός της πόλης με επιπλέον 300.000 αυτοκίνητα να περνούν μέσα από το *Square Mile* κάθε μέρα, μαζί με χιλιάδες τουρίστες.

Η αστυνομική αρχή είναι το Κοινό Συμβούλιο της πόλης, και σε αντίθεση με άλλες περιφερειακές δυνάμεις στην Αγγλία και την Ουαλία, δεν υπάρχει εκλεγμένος επίτροπος προς αντικατάσταση της αστυνομικής αρχής, με βάση τη μεταρρύθμιση της αστυνομίας και της Κοινωνικής Πράξης Ευθύνης του 2011.

Απασχολεί 1.310 εργαζόμενους, συμπεριλαμβανομένων 750 αστυνομικών πλήρους απασχόλησης, 70 Ειδικών Χωροφυλάκων και 39 αξιωματικών της αστυνομίας προς υποστήριξη της κοινότητας, με τρία αστυνομικά τμήματα (στη Wood Street, στο Snow Hill, και στη Bishopsgate). Η Αστυνομία του Σίτι του Λονδίνου είναι η μικρότερη περιφερειακή αστυνομική δύναμη στην Αγγλία και την Ουαλία, τόσο από γεωγραφική όσο και από πληθυσμιακή άποψη.

## Παραπομπές


## Εξωτερικοί σύνδεσμοι
*  

Κατηγορία:Λονδίνο
Κατηγορία:Σώματα ασφαλείας
Χρωματισμένος χρυσός

Ο καθαρός χρυσός είναι ελαφρώς κίτρινος στο χρώμα, αλλά ο **χρωματισμένος χρυσός** μπορεί να παραχθεί σε διάφορα χρώματα .

Ο χρωματισμένος χρυσός μπορεί να ταξινομηθεί σε τρεις ομάδες:

* Κράματα με ασήμι και χαλκό σε διάφορες αναλογίες, που παράγουν λευκό, πράσινο και κόκκινο χρυσό. Συνήθως ελατά κράματα.
* Διαμεταλλικές ενώσεις, που παράγουν μπλε και πορφυρό χρυσό, καθώς και άλλα χρώματα. Αυτό είναι συνήθως εύθραστο, αλλά μπορεί να χρησιμοποιηθεί ως πολύτιμος λίθος ή ένθετο.
* Επιφανειακές επεξεργασίες, όπως στρώματα οξειδίου

Ο 100% καθαρός χρυσός είναι 24 καρατίων εξ ορισμού, οπότε όλοι οι χρωματισμένοι χρυσοί είναι λιγότερο από αυτό, με κοινή καθαρότητα 18Κ (75%), 14K (58%), και 9Κ (38%).

## Κράματα

### Λευκός χρυσός
Ο λευκός χρυσός είναι κράμα χρυσού και τουλάχιστον ενός λευκού μετάλλου (συνήθως νικέλιο, ασημένιοή παλλάδιο). Όπως και ο κίτρινος χρυσός, η καθαρότητα του λευκού χρυσού δηλώνεται σε καράτια.

Οι ιδιότητες του λευκού χρυσού ποικίλλουν ανάλογα με τα μέταλλα που χρησιμοποιούνται και τις αναλογίες τους. Ως αποτέλεσμα, τα κράματα λευκού χρυσού μπορούν να χρησιμοποιηθούν για ποικίλους σκοπούς: ενώ το κράμα νικελίου είναι σκληρό και ισχυρό, και επομένως καλό για την κατασκευή δαχτυλιδιών και καρφιτσών- τα κράματα χρυσού-παλλαδίου είναι μαλακά, εύπλαστα και καλά για την τοποθέτηση πολύτιμων λίθων από λευκόχρυσο, μερικές φορές με την προσθήκη άλλων μετάλλων, όπως χαλκού, αργύρου και πλάτης για βάρος και αντοχή (αν και αυτό συχνά απαιτεί εξειδικευμένους κοσμηματοπώλες).

### Κίτρινος χρυσός
Ο κίτρινος χρυσός αποτελείται από 18 μέρη καθαρού χρυσού και 6 μέρη άλλων μετάλλων. Παραδείγματα κοινών κραμάτων για την παραγωγή κίτρινου χρυσού 18 καρατίων περιλαμβάνουν:
*Κίτρινος χρυσός 18 καρατίων: 75% χρυσός, 12,5% χαλκός, 12,5% ασήμι
*Κίτρινος (πιο σκούρος) χρυσός 18 καρατίων: 75% χρυσός, 15% χαλκός, 10% ασήμι

### Ροζ, κόκκινο και ροζ χρυσό
Παραδείγματα κοινών κραμάτων για την παραγωγή ροζ χρυσού 18 καρατίων, κόκκινου χρυσού 18 καρατίων, ροζ χρυσού 18 καρατίων και κόκκινου χρυσού 12 καρατίων περιλαμβάνουν:
*Κόκκινος χρυσός 18Κ: 75% χρυσός, 25% χαλκός
*Ροζ χρυσός 18Κ: 75% χρυσός, 22,25% χαλκός, 2,75% ασήμι
*Ροζ χρυσός 18Κ: 75% χρυσός, 20% χαλκός, 5% ασήμι
*Κόκκινος χρυσός 12Κ: 50% χρυσός και 50% χαλκός

### Πράσινος χρυσός
Ο πράσινος χρυσός ήταν γνωστός στους Αρχαίους Πέρσες ήδη από το 860 π.Χ. με την ονομασία electrum, ένα φυσικό κράμα αργύρου και χρυσού. Ωστόσο, το ήλεκτρο είχε χρησιμοποιηθεί χιλιάδες χρόνια νωρίτερα τόσο από τους Ακάδες όσο και από τους Αρχαίους Αιγύπτιους(όπως αποδεικνύεται από το Καθολικό Νεκροταφείο του Βασιλιά στην Ουρ).

## Παραπομπές


Κατηγορία:Κοσμηματοποιία
Μποφφά (νομαρχία)

Η **Μποφφά** (γαλλ: Boffa) είναι μία από τις πέντε νομαρχίες της περιφέρειας Μποκέ στη Γουινέα. Πρωτεύουσα είναι η Μποφφά.

## Γεωγραφία
Η Μποφφά βρίσκεται δυτικά της Γουινέας και νότια του Μποκέ. Συνορεύει στα βόρεια με το Μποκέ, στα νοτιοανατολικά με τη Ντουμπρεκά, στα βορειοανατολικά με τη Φριά και το Τελιμελέ και στα δυτικά βρέχεται από τον Ατλαντικό.

## Δήμοι

* Κολιά (Colia)
* Κομπά-Τατμά (Koba-Tatema)
* Λισσό (Lisso)
* Μανκουντάν (Mankountan) 
* Μποφφά-Σεντρ (Boffa-Centre)
* Ντουπρού (Douprou)
* Ταμιτά (Tamita)
* Τουνιφιλί (Tougnifili)

## Δείτε επίσης
* Νομαρχίες της Γουινέας

## Παραπομπές


## Πηγές
* Αγγλική Βικιπαίδεια (Boffa Prefecture)

Μ
Φριά (νομαρχία)

Η **Φριά** (γαλλ: Fria) είναι μία από τις πέντε νομαρχίες της περιφέρειας Μποκέ στη Γουινέα. Πρωτεύουσα είναι η Φριά.

## Γεωγραφία
Η Φριά βρίσκεται δυτικά της Γουινέας και νοτιοανατολικά του Μποκέ. Συνορεύει στα βόρεια με το Τελιμελέ, στα δυτικά με τη Μποφφά και στα νότια με τη Ντουμπρεκά.

## Δήμοι

* Μπαγκινέ (Baguinet)
* Μπανγκιννύ (Banguingny)
* Τορμελέν (Tormelin)
* Φριά-Σεντρ (Fria-Centre)

## Πηγές
* Αγγλική Βικιπαίδεια (Fria Prefecture)
## Δείτε επίσης
* Νομαρχίες της Γουινέας

Φ
Νταλαμπά (νομαρχία)

Η **Νταλαμπά** (γαλλ: Dalaba) είναι μία από τις τρεις νομαρχίες της περιφέρειας Μαμού στη Γουινέα. Πρωτεύουσα είναι η Νταλαμπά.

## Γεωγραφία
Η Νταλαμπά βρίσκεται δυτικά της Γουινέας και κεντρικά του Μαμού. Συνορεύει στα δυτικά με την Πιτά, στα νότια με το Μαμού, στα νότια με την Κιντιά, στα βόρεια με την Κουμπιά, στα βορειοδυτικά με το Λαμπέ και στα βορειοανατολικά με το Τουγκουέ.

## Δήμοι

* Κααλά (Kaala)
* Κανκαλαμπέ (Kankalabé)
* Κεμπαλί (Kébali)
* Κομπά (Koba)
* Μαφαρά (Mafara)
* Μιττύ (Mitty)
* Μομπεγιά (Mombéyah)
* Μποντιέ (Bodié)
* Νταλαμπά-Σεντρ (Dalaba-Centre)
* Ντιτίν (Ditinn)

## Πηγές
* Αγγλική Βικιπαίδεια (Dalaba Prefecture)
## Δείτε επίσης
* Νομαρχίες της Γουινέας

Ν
Πιτά (νομαρχία)

Η **Πιτά** (γαλλ: Pita) είναι μία από τις τρεις νομαρχίες της περιφέρειας Μαμού στη Γουινέα. Πρωτεύουσα είναι η Πιτά.

## Γεωγραφία
Η Πιτά βρίσκεται δυτικά της Γουινέας και του Μαμού. Συνορεύει στα βόρεια με το Λαμπέ, στα ανατολικά με τη Νταλαμπά, στα νότια με την Κιντιά, στα βορειοδυτικά με τη Λελουμά και στα νοτιοδυτικά με το Τελιμελέ.

## Δήμοι

* Γκονγκόρ (Gongore)
* Λεϋ-Μιρό (Ley-Miro) 
* Μασί (Maci)
* Μπαντινιέ (Bantignel)
* Μπουρουβάλ-Ταππέ (Bourouwal-Tappé)
* Νινγκελαντέ (Ninguélandé)
* Ντονγκόλ-Τουμά (Dongol-Touma)
* Πιτά-Σεντρ (Pita-Centre)
* Σανγκαρεά (Sangaréah)
* Σινταλί (Sintali)
* Τιμπί-Μαντινά (Timbi-Madina)
* Τιμπί-Τουνύ (Timbi-Touny)

## Πηγές
* Αγγλική Βικιπαίδεια (Pita Prefecture)
## Δείτε επίσης
* Νομαρχίες της Γουινέας

Π
Υποψηφιότητα Λαϊκής Ενότητας

Η **Υποψηφιότητα Λαϊκής Ενότητας** (κατ. *Candidatura d'Unitat Popular*) είναι ένα ριζοσπαστικό αριστερό κόμμα της Καταλονίας το οποίο τάσσεται υπέρ της ανεξαρτησίας της Καταλονίας, ενώ δραστηριοποιείται και στο σύνολο των Καταλανικών Χωρών. Το κόμμα δραστηριοποιείται παραδοσιακά σε επίπεδο δήμων και αποτελείται από ανεξάρτητους υποψήφιους που συμμετέχουν στις τοπικές εκλογές στην παράταξη αυτή.

Το 2012, το κόμμα κατήλθε για πρώτη φορά σε εκλογές για το Καταλανικό Κοινοβούλιο, κερδίζοντας 3 από τις συνολικά 135 έδρες του Καταλανικού Κοινοβουλίου.

## Οργάνωση
Το κόμμα αποτελείται από αυτόνομες τοπικές συνελεύσεις που εκπροσωπούν πόλεις ή γειτονιές. Αυτές οι συνελεύσεις μπορεί να έχουν ιδεολογικές διαφορές, όμως κοινός τόπος για τις συνελεύσεις αυτές είναι η καταλανική ανεξαρτησία και η στήριξη αριστερών πολιτικών και, συγκεκριμμένα, πολιτικών ιδεολογιών όπως ο οικοσοσιαλισμός και ο ελευθεριακός σοσιαλισμός.

Ο συντονισμός των τοπικών υποψηφιοτήτων πραγματοποιείται από τη Δημοτική Συνέλευση της Αυτονομιστικής Αριστεράς, όπου συζητούνται θέματα σχετικά με την πολιτική πλατφόρμα του κόμματος. Σε τοπικό και σε εθνικό επίπεδο, οι αποφάσεις λαμβάνονται σε συνελεύσεις σύμφωνα με τις αρχές της διαβουλευτικής δημοκρατίας.

Η αποκεντρωμένη λειτουργία του κόμματος βασίζεται στην αρχή του ελευθεριακού κοινοτισμού.

Κατηγορία:Κόμματα της Καταλονίας
Κατηγορία:Σοσιαλιστικά κόμματα
Κατηγορία:Ευρωσκεπτικιστικά κόμματα
Μαμού (νομαρχία)

Το **Μαμού** (γαλλ: Mamou) είναι μία από τις τρεις νομαρχίες της περιφέρειας Μαμού στη Γουινέα. Πρωτεύουσα είναι το Μαμού.

## Γεωγραφία
Το Μαμού βρίσκεται κεντρικά της Γουινέας και ανατολικά του Μαμού. Συνορεύει στα βορειοδυτικά με τη Νταλαμπά, στα βόρεια με το Τουγκουέ, στα δυτικά με την Κιντιά, στα ανατολικά με τη Νταμπολά, στα βορειοανατολικά με το Ντινγκιράιγ και στα νότια με τη Σιέρρα Λεόνε.

## Δήμοι
* Γκονγκορέ (Gongoret)
* Κενιεκό (Kégnéko)
* Κονκουρέ (Konkouré)
* Μαμού-Σεντρ (Mamou-Centre)
* Μπουλιβέ (Bouliwel)
* Ντουνέ (Dounet)
* Νυανγκαρά (Nyagara)
* Ουρέ-Καμπά (Ouré-Kaba)
* Πορεντακά (Porédaka)
* Σαραμουσσαγιά (Saramoussaya)
* Σογιά (Soyah)
* Τεγκουερεγιά (Téguéréya)
* Τιμπό (Timbo)
* Τολό (Tolo)
## Πηγές
* Αγγλική Βικιπαίδεια (Mamou Prefecture)
## Δείτε επίσης
* Νομαρχίες της Γουινέας

Μ
Cronos Airlines

Η **Cronos Airlines** (IATA: **C8**, ICAO: **CRA**) είναι μια περιφερειακή αεροπορική εταιρεία με έδρα το Μάλαμπο, Ισημερινή Γουινέα. Η κύρια βάση της είναι το Διεθνές Αεροδρόμιο Μάλαμπο.

Η αεροπορική εταιρεία, είναι στον κατάλογο των αερομεταφορέων που έχουν απαγορευτεί στην Ευρωπαϊκή Ένωση.

## Ιστορία
Η Cronos Air (C8), ιδρύθηκε το 2007, από τον Διευθύνοντα Σύμβουλό της κ. Ανδρέα Καϊάφα.

## Προορισμοί
Η Cronos Airlines (C8), πραγματοποιεί τις ακόλουθες υπηρεσίες (στοιχεία της 12 Νοεμβρίου 2019):
*
***Port Harcourt* - Διεθνή Αερολιμένα *Port Harcourt*
**Λάγος - Διεθνή Αερολιμένα *Murtala Muhammed*

*
**Κοτονού - Αερολιμένα *Cadjehoun*

*
**Ντουάλα - Διεθνή Αερολιμένα *Douala*

*
***Bata*, Ισημερινή Γουινέα - Αερολιμένα *Bata*
**Μάλαμπο - Διεθνή Αερολιμένα Μάλαμπο
***Mongomeyen*
***Annobon*

*
***Accra* - Διεθνή Αερολιμένα *Accra*

Επίσης, μέσα στις προθέσεις της εταιρείας είναι, λίαν συντόμως (στοιχεία της 15 Μαΐου 2015) να ξεκινήσει πτήσεις προς:
* Νιαμέ
* Γιαουντέ

## Στόλος
Ο στόλος της Cronos Airlines (C8), περιλαμβάνει τα ακόλουθα αεροσκάφη (στοιχεία της 12 Νοεμβρίου 2019):




## Παραπομπές


## Εξωτερικοί σύνδεσμοι
*

Κατηγορία:Αεροπορικές εταιρείες
Κατηγορία:Οικονομία της Αφρικής
Ίναχος ποταμός (Αιτωλοακαρνανία)

Ο **Ίναχος** είναι ποταμός που βρίσκεται εξ' ολοκλήρου στο Δήμο Αμφιλοχίας στην Αιτωλοακαρνανία. Είναι παραπόταμος του Αχελώου και έχει μήκος 48 χλμ.

Ο ρους του ξεκινά από τις υπώρειες των λόφων γύρω από το χωριό Πατιόπουλο και κατευθυνόμενος νότια χύνεται στην τεχνητή λίμνη Καστρακίου.Πριν τη δημιουργία του φράγματος στο Καστράκι χυνόταν στον Αχελώο. 
Η διαδρομή του περνάει από τα χωριά Θύαμος, Αγρίδι, Εμπεσός, Ποταμιά, Νέο Χαλκιόπουλο, Νέα Μαλεσιάδα, Γιαννόπουλοι, και Αμοργιανοί. 
Στην πορεία του μετά το Νέο Χαλκιόπουλο βρίσκονται τα ιαματικά λουτρά Χαλκιόπουλου τα οποία παλιότερα ήταν σε λειτουργία. 

Ο Ίναχος έδωσε το όνομά του στον καποδιστριακό δήμο Ινάχου ο οποίος σήμερα αποτελεί δημοτική ενότητα του δήμου Αμφιλοχίας.

## Παραπομπές


Κατηγορία:Ποταμοί της Στερεάς Ελλάδας
Κατηγορία:Παραπόταμοι του Αχελώου
Aureate Gloom

Το "**Aureate Gloom**" είναι το δέκατο τρίτο άλμπουμ των of Montreal. Κυκλοφόρησε στις 3 Μαρτίου του 2015. Στις 18 Φεβρουαρίου του 2015, 2 εβδομάδες πριν την προγραμματισμένη κυκλοφορία του, το άλμπουμ ήταν διαθέσιμο για κατέβασμα στην ιστοσελίδα της δισκογραφικής *Polyvinyl Record Co.*.

## Κομμάτια
Όλα τα κομμάτια γράφτηκαν από τον Kevin Barnes

## Συντελεστές
* Kevin Barnes - φωνή, κιθάρα, παραγωγός
* Clayton Rychlik - ντραμς, κρουστά, κλαρινέτο, φωνητικά
* Jojo Glidewell - πλήκτρα, συνθεσάιζερ
* Bob Parins - μπάσο, κλαρινέτο
* Bennet Lewis - κιθάρα
* Kishi Bashi - έγχορδα, φωνητικά
* Greg Calbi - mastering
* David Barnes - σχέδιο
* Charles Godfrey - βοηθός μηχανικός
* Jerrod Landon Porter - layout, lettering
* Drew Vandenberg - μηχανικός, μίξινγκ

## Θέσεις στα τσάρτς
* *Billboard* Alternative Albums - 16
* *Billboard* Independent Albums - 17
* *Billboard* Top Rock Albums - 23
* *Billboard* Tastemaker Albums - 14
## Παραπομπές


Κατηγορία:Άλμπουμ του 2015
Βασιλιάς της Βαυαρίας

***Βασιλιάς της Βαυαρίας*** ήταν το αξίωμα των μοναρχών του Βασιλείου της Βαυαρίας (1806-1918), το οποίο κρατούσε ο επικεφαλής του Οίκου των Βίττελσμπαχ. Το βασίλειο, με πρωτεύουσα το Μόναχο, διαλύθηκε ως αποτέλεσμα του Α΄ Παγκοσμίου Πολέμου.

## Περιγραφή
Σύμφωνα με τους όρους της Συνθήκης του Πρέσμπουργκ του 1805, μεταξύ της Ναπολεόντειας Γαλλίας και του Φραγκίσκου Β΄ της Αγίας Ρωμαϊκής Αυτοκρατορίας, αρκετά πριγκιπάτα που είχαν συμμαχήσει με τον Ναπολέοντα Βοναπάρτη αναβαθμίζονταν σε βασίλεια. Ένα από αυτά ήταν και εκείνο της Βαυαρίας του οποίου ο πρίγκιπας-εκλέκτορας Μαξιμιλιανός Δ΄ Ιωσήφ θα λάβει επίσημα τον τίτλο του Βασιλιά της Βαυαρίας ως *Μαξιμιλιανός Α΄ Ιωσήφ της Βαυαρίας* την 1η Ιανουαρίου 1806. Ο Μαξιμιλιανός υπήρξε μέλος του Οίκου των Βίττελσμπαχ.

Οι διάδοχοι του Μαξιμιλιανού αντιστάθηκαν στον αναδυόμενο γερμανικό εθνικισμό και η Βαυαρία ανέλαβε την προστασία μικρότερων κρατιδίων, τα οποία αισθάνονταν ότι απειλούνταν από την Πρωσία ή την Αυστρία εντός της Γερμανικής Συνομοσπονδίας. Οι θρησκευτικοί δεσμοί συνέδεαν το Βασίλειο της Βαυαρίας περισσότερο με την Αυστρία, ωστόσο με την ήττα και των δύο στον Αυστροπρωσικό πόλεμο, το 1866, ο Λουδοβίκος Β΄ της Βαυαρίας υπέγραψε συμμαχία με την Πρωσία, παραιτούμενος έτσι ουσιαστικά από την εθνική κυριαρχία της Βαυαρίας.

Με τη συνθήκη της 23ης Νοεμβρίου του 1870 η Βαυαρία εντάχθηκε στη Γερμανική Αυτοκρατορία, έχοντας ωστόσο ένα σχετικά μεγάλο βαθμό αυτοδιάθεσης. Οι βασιλείς της Βαυαρίας διατηρούσαν τους τίτλους τους, καθώς και ξεχωριστό διπλωματικό και στρατιωτικό σώμα. Όταν η Γερμανική Αυτοκρατορία έπαψε να υπάρχει το Νοέμβριο του 1918, ως αποτέλεσμα του Α΄ Παγκοσμίου Πολέμου, ο τελευταίος βασιλιάς της Βαυαρίας, Λουδοβίκος Γ΄, εκθρονίστηκε.

## Βασιλείς της Βαυαρίας
*Μαξιμιλιανός Α΄ Ιωσήφ (1805 – 1825)
*Λουδοβίκος Α΄ (1825 – 1848)
*Μαξιμιλιανός Β΄ (1848 – 1864)
*Λουδοβίκος Β΄ (1864 – 1886)
*Όθων (1886 – 1913)
**Λεοπόλδος (1886 – 1912), Αντιβασιλέας του Όθωνος
**Λουδοβίκος (1912 – 1913), Αντιβασιλέας του Όθωνος
*Λουδοβίκος Γ΄ (1913 – 1918)

## Τιτουλάριοι και σημερινός διεκδικητής
* Λουδοβίκος Γ΄ (1918 - 1921)
* Ροβέρτος (1921 - 1955)
* Αλβέρτος (1955 - 1996)
* Φραγκίσκος (1996 -), επικεφαλής του Οίκου των Βίττελσμπαχ και ο διεκδικητής του θρόνου του πρώην Βασιλείου της Βαυαρίας.

## Παραπομπές




Βαυαρία
Νέο Χαλκιόπουλο Αιτωλοακαρνανίας

Το **Νέο Χαλκιόπουλο** είναι ένα ημιορεινό χωριό της Περιφερειακής Ενότητας Αιτωλοακαρνανίας σε υψόμετρο 374 μέτρα.

## Γενικά στοιχεία
Το Νέο Χαλκιόπουλο βρίσκεται προς τα ανατολικά όρια με την Περιφερειακή Ενότητα Ευρυτανίας. Είναι κτισμένο στους πρόποδες του όρους Καλάνα ή Κανάλα και τη δυτική όχθη του ποταμού Ίναχου. Απέχει 42 χλμ. ΒΑ. από την Αμφιλοχία και 7,5 χλμ. Δ. από τους Χαλκιόπουλους (Παλιό Χαλκιόπουλο). Ήταν έδρα του πρώην δήμου Ινάχου όπου είναι και το κέντρο υγείας της περιοχής. Επίσημα αναφέρεται για πρώτη φορά το 1981 να ανήκει στην τότε κοινότητα Χαλκιοπούλων. Σύμφωνα με το σχέδιο Καλλικράτης, μαζί με τους οικισμούς Άγιοι Θεόδωροι, Άγιος Βλάσιος, Άγιος Μηνάς, Αγραπιδόκαμπος, Χαλκιόπουλοι, Ξωμερή και Προσήλια αποτελούν την Τοπική Κοινότητα Χαλκιοπούλων που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 569 κατοίκους. Ο πληθυσμός του Χαλκιόπουλου μειώνεται σταδιακά με την αστυφιλία των τελευταίων δεκαετιών, αν και τη δεκαετία του 1980, με τη δημιουργία του ΕΣΥ, χτίστηκε κέντρο υγείας στο χωριό, γεγονός που βοήθησε αρκετά τους μόνιμους κατοίκους.

## Πληθυσμιακά στοιχεία
Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Τσιτσέκα (όνομα)

**Τσιτσέκα**, ελληνικό γυναικείο κύριο όνομα (βαφτιστικό όνομα).
## Ετυμολογία του ονόματος
Όνομα τουρκικής αρχής, από τη λέξη *çiçek* «άνθος». Σημασιολογικά παρεμφερές με τα ονόματα *Ανθή*, *Ανθούσα*, *Λουλούδα*, *[[Πουλουδιά]]*, *Φιορέλλα*, *Φκιουρού* (ιταλικά: *fiore* «άνθος»), *Φλώρα*, *Τσβιάτα* (βουλγαρικά: *Цвете* «άνθος») κτλ.
## Διάδοση του ονόματος
Ασυνήθιστο σήμερα όνομα των ελληνόφωνων της Μικράς Ασίας. Κατά τον Ιωακείμ Βαλαβάνη, «Τσιτσέκα (τουρκιστί Ανθή)», στο Αραβάνι Καππαδοκίας. Σύμφωνα με τον Σίμο Μενάρδο, *Κικεκού*, στην Κύπρο, από το *κικέκιν* «τσιτστέκι», από τα ονόματα που διάλεγαν οι «λινοβάμπακοι», οι Κύπριοι που φοβούμενοι να δηλώσουν χριστιανοί έφεραν δημοσίως τουρκικό όνομα. Ο Μπούτουρας το συμπεριλαμβάνει στα «Ονόματα εκ παρομοιώσεων προς φυτά».

Το όνομα πρωτοεμφανίστηκε στη μεσαιωνική ελληνική με την Τζιτζάκ ή Τσιτσάκ, την πριγκίπισσα των Χαζάρων, που όταν εκχριστιανίστηκε για να παντρευτεί το (732 ; ) τον Κωνσταντίνο Ε΄ (718–775), αυτοκράτορα του Βυζαντίου  (741–775), μετονομάστηκε σε Ειρήνη. Γιος τους, ο αυτοκράτορας Λέων ο Χάζαρος (750–780).

Το ένδυμα που φορούσε η πριγκίπισσα κατά την ενθρόνισή της έκανε τόση εντύπωση στο Βυζάντιο, που έγινε η αιτία να καθιερωθεί ένα νέο είδος χιτώνα αντρικού, το *[[τζιτζάκιον]]*.

## Το όνομα σε άλλες γλώσσες
Τουρκικά: *Çiçek* 

## Επώνυμο
Σύμφωνα με τον Τομπαΐδη, το οικογενειακό *Τσιτσεκλής* από το τουρκικό *çiçekli* «ανθισμένος», και το *Τσιτσεκίδης* από το τουρκικό *çiçek* «άνθος». Πρβ. και Τριανταφυλλίδη, «από το *τσιτσέκ* μπορεί το οικογενειακό *Τσιτσεκλής*». Επίσης, *Τσιτσέκας*, ίσως μητρωνυμικό οικογενειακό.

## Επίσης από το çiçek
*τσουτσέκι*: (μειωτικά) για άνθρωπο ασήμαντο, άξιο περιφρόνησης, συνήθως νεαρό.

## Παραπομπές


## Εξωτερικοί σύνδεσμοι

*  Lynda Garland, Irene (wife of Constantine V) 

Κατηγορία:Γυναικεία ελληνικά ονόματα
Κατηγορία:Ονόματα από τον φυτικό κόσμο
Κατηγορία:Ονόματα από τη λαϊκή παράδοση
Κατηγορία:Τουρκικά ονόματα
Κατηγορία:Ονόματα τουρκικής προέλευσης
Γενικές εκλογές του Αγίου Ευστάθιου (2015)

**Γενικές εκλογές** διεξήχθησαν στον Άγιο Ευστάθιο στις 18 Μαρτίου 2015. Το Προοδευτικό Εργατικό Κόμμα κέρδισε 2 έδρες επί συνόλου 5 εδρών στο Νησιωτικό συμβούλιο. Ισάριθμες έδρες κέρδισε και το Δημοκρατικό Κόμμα. Μία έδρα πήρε ο Ενωμένος Συνασπισμός του Λαού.

## Εκλογικό σύστημα
Στις εκλογές ανεδείχθησαν τα μέλη του νησιωτικού συμβουλίου. Το **νησιωτικό συμβούλιο** (ολλανδικά:eilandsraad) είναι ένας τύπος τοπικής κυβέρνησης στους ειδικούς δήμους στις Καραϊβικές Κάτω Χώρες, παρόμοιο με το δημοτικό συμβούλιο στο ευρωπαϊκό τμήμα της Ολλανδίας. Τα νησιωτικά συμβούλια ήταν ήδη σε λειτουργία προτού διαλυθούν οι Ολλανδικές Αντίλλες και μετά το γεγονός εκείνο μετατράπηκαν σε νησιωτικά συμβούλια των Κάτω Χωρών. Οι εκλογές για τα συμβούλια αυτά συμπίπτουν χρονικά με τις τοπικές εκλογές στην Ολλανδία (States-Provincial), καθώς οι εκλεγμένοι αντιπρόσωποι αναμένεται να αποκτήσουν το δικαίωμα εκλογής της Γερουσίας και των αντιπροσώπων των τοπικών συμβουλίων.
## Αποτελέσματα

## Παραπομπές


2015
Αγιος Ευσταθιος
Πλατεία Αιγύπτου (Αθήνα)

Η **Πλατεία Αιγύπτου** ήταν ιστορική πλατεία στο παλαιό βόρειο τέρμα της 1ης δημοτικής ενότητας της Αθήνας, στη διαδρομή προς τον άλλοτε εξοχικό προορισμό των Πατησίων. Η πλατεία βρισκόταν σε θέση μεταξύ της οδού Πατησίων και του Πεδίου του Άρεως, κοντά στα επιχειρηματικά και εκπαιδευτικά κτίρια τα οποία ανεγέρθηκαν από πολλούς Έλληνες Αιγυπτιώτες, άνωθεν της Ομονοίας και κατά μήκος της οδικής αρτηρίας.

Στη συμβολή των δρόμων Πατησίων και Αλεξάνδρας υπήρχε κατά την εποχή του Μεσοπολέμου, "δεξαμενή" θαλασινού νερού για παιδικά λουτρά. Η σχέση με το υδάτινο στοιχείο διατηρήθηκε με τη δημιουργία σιντριβανιού.

Με την επέκταση του αστικού ιστού της Αθήνας βορείως και ανατολικώς της παλαιάς πόλης, η πλατεία διχοτομήθηκε με τη διάνοιξη της οδού Αλεξάνδρας όπου παλαιότερα λειτουργούσαν οι Φυλακές Αβέρωφ (σήμερα Θέμιδος Μέλαθρον) και τη διασύνδεση με τη δημοτική ενότητα των Αμπελοκήπων περιμετρικά του Λυκαβηττού. Εκείνη την εποχή άρχισε να μετατοπίζεται ο αστικός πληθυσμός στην περιοχή της Κυψέλης, ενώ παράλληλα άρχισε η δόμηση της περιοχής γύρω από το Άγιο Παντελεήμονα, στη σημερινή 6η δημοτική ενότητα. Την περίοδο 2007-2010 το εναπομείναν τμήμα της παλαιάς πλατείας μετατράπηκε σε υπόγειο ιδιωτικό χώρο στάθμευσης αυτοκινήτων και υπέργειο αμαξοστάσιο των ΚΤΕΛ, καθέτως του υπαίθριου σταθμού της οδού Μαυρομματαίων.

Παραπλεύρως της πρώην πλατείας και στον οδικό άξονα της Πατησίων διασώζονται αρκετά ιστορικά κτίρια κατοικιών, αλλά και επαγγελματικών χρήσεων κυρίως εκπαιδευτικού ενδιαφέροντος με στοιχεία αιγυπτιώτικου ρυθμού. Κοντινά τοπόσημα θεωρούνται το κτίριο στο οποίο διέμενε η Μαρία Κάλλας αλλά και το σωζόμενο Μέγαρο Λιβιεράτου μερικά μέτρα πιο μακριά, ενσωματώνοντας στοιχεία μπαρόκ. Αρκετά κτίρια μέχρι και σήμερα στεγάζουν θεατρικές και καλλιτεχνικές σχολές, επιμορφωτικά ινστιτούτα και ιδιωτικά εκπαιδευτήρια.


Αρχείο:Ktirio-aigyptoy.jpg|Το κτίριο της ΓΣΕΕ
Αρχείο:Amaksostasio-aigyptoy.jpg|Το σημερινό αμαξοστάσιο


## Παραπομπές


## Βιβλιογραφία
* Αφιέρωμα «Οδός Πατησίων», ένθετο *Επτά Ημέρες*, *Η Καθημερινή,* 28/3/1999.
* Βουγιούκα, Μ. και Μεγαρίδης, Β., *Οδωνυμικά, Η σημασία των ονομάτων των οδών της Αθήνας*, τόμ. Α΄B΄ Γ΄, Δήμος Αθηναίων, Πολιτιστικός Οργανισμός 1997.
* Καιροφίλας, Γ., *Η Αθήνα στη δεκαετία του '60*, Αθήνα 1997.
* Γιοχάλας Θ. και Καφετζάκη Τ., *Αθήνα. Ιχνηλατώντας την πόλη με οδηγό την ιστορία και τη λογοτεχνία*, Βιβλιοπωλείο της Εστίας, Αθήνα 2014

Αιγύπτου
Δημοπρατήριο Αθηνών

Το **Δημοπρατήριο Αθηνών** είναι πρατήριο που λειτουργεί κατά μήκος της εμπορικής οδού Ηφαίστου, στο ιστορικό τρίγωνο της παλαιάς πόλης των Αθηνών. Ξεκινάει από την πλατεία του Μοναστηρακίου, αναπτύσσεται παραλλήλως της Ερμού και διέρχεται από την Πλατεία Αβησσυνίας όπου πραγματοποιείται υπαίθριο παζάρι παλαιοπωλών, για να καταλήξει στην εμπορική Στοά του Αττάλου στο Θησείο. Φημίζεται για τα πιο οικονομικά προϊόντα που προσφέρει στους κατοίκους και τους επισκέπτες της πόλης συγκριτικά με την Ερμού, όπως ενδεικτικά είδη ρουχισμού, ταξιδιωτικά, στρατιωτικά και τουριστικά είδη καθώς αναπτύσσεται βορείως της τουριστικής οδού Αδριανού.

Ενδιαφέροντα γειτονικά τοπόσημα θεωρούνται το Τζαμί Τζισταράκη, η Βιβλιοθήκη του Αδριανού , η Αρχαία Αγορά της Αθήνας και η Ρωμαϊκή Αγορά στην Πλάκα, ενώ σε κοντινή απόσταση βρίσκεται η βαρβάκειος συνοικιακή αγορά στην Αθηνάς. Το πρατήριο είναι προσβάσιμο μέσω του Σταθμού Μοναστηρακίου και θεωρείται τουριστικό πέρασμα από τα γειτονικά κέντρα εστίασης της περιοχής, στην καρδιά του αθηναϊκού εμπορίου, παρουσιάζοντας λαογραφικό ενδιαφέρον διαχρονικά.

## Παραπομπές

Κατηγορία:Αθήνα
Κατηγορία:Ελληνικό εμπόριο